SMT แรงไม่หยุด! พุ่งอีก 28% จ่อทำซิลลิ่ง-ลุ้นผลงาน Q4 ฟื้นตัว  
SMT แรงไม่หยุด! พุ่งอีก 28% จ่อทำซิลลิ่ง-ลุ้นผลงาน Q4 ฟื้นตัว  
SMT แรงไม่หยุด! พุ่งอีก 28% จ่อทำซิลลิ่ง-ลุ้นผลงาน Q4 ฟื้นตัว  
27 พ.ย. 2562

ผู้สื่อข่าวรายงานว่า บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ณ เวลา 14.57 น. อยู่ที่ระดับ 1.41 บาท บวก 0.31 บาท หรือ 28.18% ด้วยมูลค่าซื้อขาย 16.41 ล้านบาท โดยราคาสูงสุดของวัน(Ceiling) 1.43 บาท อย่างไรก็ตามหุ้นวิ่งแรง 4 วันติด โดยนับตั้งแต่หุ้นอยู่ที่ระดับ 0.95 บาท เมื่อวันที่ 21 พ.ย.62 จนถึงล่าสุดหุ้นวิ่งแล้ว 48.42%

บล.โกลเบล็ก ระบุในบทวิเคราะห์ว่า SMT Analyst Meeting  มุมมอง “Neutral” คาดไตรมาส 4/62 อาจสามารถ recover บางส่วนกลับมาเติบโตเมื่อเปรียบเทียบไตรมาสก่อนหน้าตามปัจจัยฤดูกาล ประกอบกับลูกค้าเดิมเริ่มมีบางส่วนกลับมาส่งคำสั่งซื้อ
ทั้งนี้ ผบห.ตั้งเป้ารายได้ทั้งปี 62 ราว 1,780 ลบ. +5%เทียบช่วงเดียวกันของปีก่อน (รายได้และกำไร 6M62 เท่ากับ 988 ลบ. +24%เทียบช่วงเดียวกันของปีก่อน และ 28 ลบ. +52%เทียบช่วงเดียวกันของปีก่อน ตามลำดับ)
แนวโน้มปี 63 ผบห.ตั้งเป้ารายได้ราว 2,340 ลบ. +30%เทียบช่วงเดียวกันของปีก่อน ได้อานิสงส์จากสถานการณ์สงครามการค้าสหรัฐ-จีน กดดันให้จีนย้ายฐานการผลิตมายังประเทศไทย รวมทั้ง ได้แรงหนุนจากทั้งลูกค้ารายเดิม บวกกับมีลูกค้าใหม่อีก 15 ราย ซึ่งปัจจุบันเซ็นสัญญาแล้ว
 
บล.คันทรี่ กรุ๊ป ระบุในบทวิเคราะห์ ว่า ปัจจัยในประเทศเริ่มเห็นสัญญาณที่ดีเกี่ยวกับการส่งออก โดยเฉพาะสินค้าคอมพิวเตอร์ที่กลับมาขยายตัวครั้งแรกในรอบ 13 เดือนรวมถึงแผงวงจรไฟฟ้าที่พลิกมาขยายตัว 5.5% เทียบช่วงเดียวกันของปีก่อน นับเป็นครั้งแรกในรอบ10 เดือนที่พลิกมาขยายตัวมองเป็นจิตวิทยาเชิงบวกต่อกลุ่มอิเล็กทรอนิกส์